رب اهدني فيه منور لياليه اسعى لنيل رضاك. اغفر خطايانا. واحفظ السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى اللهم لك الحمد كله ولك الملك كله وبيدك الخير كله واليك يرجع الامر كله. اللهم صل على عبدك ونبيك محمد صلى الله عليه وسلم
في الاولين والاخرين وفي كل وقت وحين. اما بعد اخواني واخواتي ربنا يبارك فيكم يا رب. انا حاسس ان فيه روح عندنا ان احنا لازم نستعد لرمضان صح السنة دي
بازن الله سبحانه وتعالى وحاسس ان فيه روح عايزين فكر عملي بقى. واحنا بنتكلم في سلسلة رمضان في الجون اللي بتعتمد على فكرة لازم نجيب اجوان في رمضان. ولازم بازن الله ولازم نكون محددين الاجوان اللي احنا عايزين نجيبها. ولازم نكون مخططين للاهداف دهيت بازن الله. النهاردة الجون التاسع يا جماعة. الجون التاسع عبارة عن
جون الفكر العملي بقى. ازاي نتعامل مع رمضان بفكر عملي؟ ازاي نبدأ نعمل برامج في رمضان؟ يعني دي نقلة في تفكير كل واحد مننا. ازاي تقدري تحط خطة في رمضان لك انت واخواتك. ازاي تقدر انك تحط منهج في رمضان للمنطقة او لمسجد المنطقة عندكم. افكار عملية هقول
كمية من الافكار اللي احنا نفزناها بفضل ومنة الله سبحانه وتعالى كلها. وخرجت ابطال وخرجت رجال وخرجت الوقتي دعاة ومربين. وناس خلق في العمل الخيري وقادة جمعيات خيرية. فضل ومنة الله. وكانت البداية الافكار البسيطة دي. يلا يا جماعة ناخد افكار عملية. الجون التاسع. الفكر العملي
التعامل مع رمضان ومن الان هنطبق هزه الافكار بازن الله. الفكرة الاولى فكرة افطار الطريق السريع. فكرة افطار الطريق السريع دي فكرة جبارة يا جماعة فكرة يعني شوفوا الشباب بييجوا بالعربيات بتاعتهم ونبدأ نطلع ونوزع الماية على العربيات ونوزع عصير وممكن نكون عاملين سندوتشات
سريعة. ناس كتير جدا بتبقى مسافرة على الطرق وبتاخد الثواب. انت ممكن تدعميها ان انت تعملي الاكياس في البيت انت. والشباب بتوع المنطقة هم اللي يودوها افكار جميلة اوي فكرة افطار الطريق السريع الفكرة التانية فكرة آآ اسرة لكل شاب واسرة لكل فتاة. الفكرة دي احنا عملناها من
حوالي عشر سنين في ناس من اللي مسكوها الوقتي بقوا ماسكين جمعيات خيرية كبرى. يعني بفضل الله الشاب خد اسرة. اه انا ما اعرفش اكفي الاسرة. قلت له لم لمي لها بس انت اللي تلم لها وانت اللي تشتري لها الاكل وانت اللي تودي لها. شنطة يوم واحد رمضان وشنطة يوم خمستاشر رمضان. بعد ايام قال لي انا عايز كمان اسرة. بعد ايام
انا عايز كمان اتنين. عايز كمان تلاتة. عايز كمان لحد تصلي ومنية الله. الموضوع بقى كبر جدا. اسرة يا اخواننا يعني انا كنت ماشي مع احدى فاعلات الخير يعني رايحين
فين اسر فقيرة عشان الاخوة تبدأ تكفل فيها وكده يعني فبقول لها الاسرة دي زروفها ايه قبل ما ندخل لها. قالت لابوهم ماتوا وهم كانوا سبعة وبقوا ستة. فبقول لها ليه بقوا ستة؟ قالت لي واحد انتحر. من الفقر ما قدرش يستحمل. انتحر
يعني اه من سنوات قليلة يعني شاب متجوز وما عهوش فلوس معه عشرة جنيه. مراته تقول له هات لنا هات لنا اي حاجة. بيقول لها ما عييش. قالت له انزل هات لنا كيلو بطاطس وزيت زيت. العيال تتعشى نزل على كوبري طلخا هنا قعد يمشي الزيت غلي السكر غلي. الاكل غلي وقام رامي نفسه انتحر
كان ممكن اي حد مننا يطلع مكان الناس دي يا جماعة. كان ممكن اي حد مننا يطلع في الفقر ده. يعني ان ربنا عافانا مش معناها ان احنا ننسى الناس دي يا اخوانا
احنا لازم نفتكر الناس ديت. الست اللي كان جوزها مريض بالفشل الكلوي وولادها قطعوها. عايزين حاجة حلوة روحوا للبقال اللي جنبنا قولوا له. فراحوا قال لهم يعني انتم والدتكم ما دفعتش اصلا اللي عليها قبل كده. فقامت بعتاهم تاني قولوا له يديكم دي ويديكم آآ بتاعة آآ جاز كده وبعد كده
اطلب منه حاجة. وبلعت البتاع اللي خدته ده الجاز ولا الفنيك انتحرت. جوزها مريض فشل كلوي طبعا ما بيشتغلشي. فقر رهيب الفقر انتشر في هزه الايام. انا قصص انتحار ليه؟ عشان اقول لكم كان ممكن نطلع مكان الناس دي يا جماعة. كان ممكن نطلع في هزا الفقر. ربنا عافانا. نشكر نعمة ربنا ونغيث الناس. الفقر
الان اصبح مصيبة. اصبح كارسة الناس دلوقتي معظمها فقراء. يعني تتصدق وانت مطمن ان تسعة وتسعين في المية ده فقير من غير ما تبص له اصلا فيعني سبحان الله العظيم عايزين نفكر ربنا بيقول له واما من اوتي كتابه بشماله واما من اوتي كتابه بشماله فيقول يا ليتني لم
كتابية ولم ادري ما حسابية. يا ليتها كانت القاضية. ربنا بيقول خذوه فغلوه. ثم الجحيم صلوه. ثم في سلسلة ذرعوها سبعون ذراعا فاسلكوه. ليه بقى؟ عشان حاجتين. انه كان لا يؤمن بالله العظيم. ده ربنا ولا يحض على طعام المسكين. يعني لانه ما كانش بيطعم المساكين
اتحط مع اللي كفر بالله والعياذ بالله ربنا جمع حق الفقير جنب حق الله. يعني الموضوع كبير يا جماعة. يا اخوانا احنا لما بنغيث الناس دي ربنا بيغيثنا من الكلمات الخطيرة اللي قالها ابن القيم في زمن الزلم اللي احنا فيه. الوقت الزلم بقى اسهل حاجة. اللي معه سلطة او مركز اسهل حاجة انه يزلم الفقير والضعيف والناس
العادية ياما ناس مسجونة ومزلومة. ابن القيم بيقول ان الصدقات من اسباب رفع الظلم عن العبد من الظالمين. لو انت عايزة ربنا يكفيك ولو انت عايز ربنا يكفيك انت واحبابك ظلم الظالمين. كثرة الصدقات وصنائع المعروف. قالوا صانع
لا يقع واذا وقع لا ينكسر. زي ما بتقف مع الناس ربنا هيقف معك. عشان كده سيدنا محمد داخل على السيدة خديجة بيرتعد قالت له كلا والله لا يخزيك الله ابدا ليه؟ انك لتصل الرحم وتطعم المسكين وتحمل الكل وتعين تعين على نوائب
الدهر انت بتعمل صنائع معروف. يا اخواننا صانع المعروف ده مقامه عالي جدا حتى في الاخرة يا اخواننا. الرسول عليه الصلاة والسلام قبل ما يموت قال لزوجاته اسرعكن لحاقا اطولكن يدا. فهم قعدوا يقيسوا ايديهم من اطول ايد. الرسول ما كانش اصله كده. قصده ان اسرع واحد منطلق للاخرة هو اكتر واحد
انفق هو اكتر واحد منفق يعني ربنا غفر بغي ساتكلم. اومال اللي ينقز بني ادم اومال اللي يغيث الناس يا اخوانا يدي له ايه؟ وربنا يرفع الظلم عنه ازاي؟ وربنا يكرمه ازاي؟ في زمن الظلم اللي اللي بقى الظلم منتشر فيه بهزا المنزر. يبقى ازا المشروع التاني
مشروع اه اسرة لكل شاب. اسرة لكل فتاة حتى لو كل تلاتة اخوة كل تلات اخوات اجتمعوا مع بعض في اسرة. مش شرط انتم اللي تجيبوا من معكم. لموا من بيوتكم
قلوبهم من حبايبكم. يبقى ده المشروع التاني. المشروع التالت وهو الزيارة الاسبوعية للمستشفى. ده احنا عملناها بعد صلاة الجمعة نطلع. بيطلع خمسة ستة اه ملتزمين واحد بيكون مجهز عصير واحد مجهز مطويات جميلة وكل واحد وواحد مدي فلوس وهو مش قادر ان هو ييجي ادخل المستشفى في معاد
زيارة ندي للناس اللي على البوابة بيبقوا ناس طيبين جدا. هدية بسيطة عصير بسيط يفرحوا بنا جدا. كل اسبوع ويستنونا وندخل نفوت على الناس ونقول لهم ان الله ازا احب عبدا ابتلاه يبقى ادي تلت مشاريع لحد دلوقتي. مشروع الزيارة الاسبوعية للمستشفى بعد صلاة الجمعة بيبقى معك جميل جدا. مشروع
اسرة لكل آآ شاب او فتاة مشروع افطار الطريق السريع. المشروع الرابع يا جماعة مشروع تفعيل دور جلسة الضحى. مشروع ان جلسة الضحى دي نطبق فيها حديس النبي عليه الصلاة والسلام. انه كان يعلم الصحابة
القرآن عشرا عشرا. ايه رأيكم ان جلسة الضحى الشباب الشباب والاخوة اللي في المنطقة يقعدوا كده جلسة مع بعض ياخدوا عشر ايات. يعني كل اسبوع يخلصوا السورة سبعين اية. عشر ايات كل واحد يقراهم وواحد متعلم تجويد يصحح التجويد بتاعهم. وواحد يكون مجهز تفسير العشر ايات دول. يقوم شارحه لهم. فيبقوا
سمعوهم وحفزوهم وجودوهم وفهموهم ايه رأيكم ان احنا عملناها من سنتين في عشر ذي الحجة وكانت فكرة جبارة عملناها بسورة صاد وكانت فكرة جبارة ان ان كل يوم عشر ايات. وفيه مساجد طبقتها كانت فكرة في غاية الخطورة يا جماعة. ان احنا جلسة الضحى دي تبقى بيئة ايمان بينا
ناخد فيها عشر ايات وتبقى احسن كمان من فكرة المقرأة اللي بنقرا قرآن كتير بس ما فهمناش كتير. انما دي عشر ايات في انها ما حفزناهم. يبقى في تلتميت اية. يبقى في السنة تلات تلاف وستمية وخمسين اية. يعني في سنتين نخلص تفسير القرآن كله. اقرا بالاجازات بالعوارض بالزروف
بكل حاجة. عمرنا ضايع يا جماعة. الفكرة الخامسة بعد كده فكرة الليالي القرآنية. دي تنفع برة رمضان من بعد العشاء للساعة اتناشر بالليل سورة. نصلي بها ونعيش معها ونتدبر فيها ولو حد يشرحها لنا. تحفة. فرمضان تدفع ما بين التراويح والتهجد. فكرة تحفة حتى لو في البيت عندك اتنين من اخواتك ييجوا ما بين
والتهجد. فكرة قوية جدا جدا لو صورة من صور الجزء التلاتين بقى النبأ النازعات. عبس هتبقى عيشة يا اخواننا. الفكرة الخامسة بعد الليالي القرآنية فكرة الافطارات الجماعية. الافطارات الجماعية دي فكرة جبرتيه السادسة ان شاء الله. فكرة الافطارات الجماعية. ان عندكم في المنطقة في المسجد بقى بتاع البيئة
الايمان اللي قلناه المرة اللي فاتت تقوم عازم اهل المنطقة. او عازم حبايبك. ها واخد بالك معي وانت برضه تطبقي نفس الموضوع. انتم ممكن النساء هم اللي يطبخوا اصلا لده
وزوجك هو اللي يدعو له. موضوع جميل يا جماعة والله. الايجابية حلوة يا جماعة. الايجابية جميلة واعمال الخير جميلة جدا جدا جدا. بس احنا نبقى يا اخوانا احنا في المنطقة هنا سبعة تمانية حبايب ملتزمين. نعزم سبعة تمانية ملتزمين بمنطقة تانية. عندنا في المنطقة نعمل افطار عام
ادع فيه الدعاء وحبايبنا. يا اخوانا الايجابية تحفة. رمضان تلاتين فطار. التلاتين فطار ممكن يبقوا تواصل للامة كلها. تواصل مع الشباب ومع حبايبنا ومع العائلات ومع صحباتك. يبقى فكرة الافطارات الجماعية دي جبارة. حتى لو على صغير. حتى لو مجموعة تتعاون انها تعمل فطار. حتى لو هنعمل الفطار ده
يعني الملتزمين بتوع المنطقة كل واحد مراته تعمل له صينية حاجة حلوة كده. افكار قوية وخطيرة. الفكرة السابعة فكرة الاعتكاف بالنسبة للبنات اللي على النت اللي مش عارفين يعتكفوا اعتكاف اونلاين. وانا قلت لاخواتنا على ويتو الله اعملوا اعتكاف اونلاين. اعملوا الليالي القرآنية اونلاين. اعملوا ارتكاز
يبقى كل انتم قاعدين في البيوت كده واربعة وعشرين ساعة بتعبدوا ربنا مع بعض اونلاين الاعتكاف بقى بتاع المساجد يا جماعة لازم من الوقت تبقى عرفت انت راكب فين ؟ انت واخوانك اللي معك مش تجري تنجو بنفسك وتسيبهم. لازم يكون في كل منطقة مسجد فيها اعتكاف يا اخواننا
الاعتكاف ده قوة نورانية جبارة. انا شفت ناس حياتها اتقلبت بسبب الاعتكاف. وما تقولش ان ليلة القدر ليلة بخمسة وتمانين سنة عبادة. قسم الخمسة وتمانين على عشرة الليالي يبقى كل ليلة بتمن سنين ونص عبادة. ده هيخليك تعزم كل ليلة من العشر الاواخر وتعرف قيمة الاعتكاف. لو انت اعتكفت بازن الله بازن الله
يقينا بازن الله هتفوز بليلة القدر. لانك عاكب في المسجد. تخيل ليلة القدر دي خمسة وتمانين سنة عبادة. في عشر سنين اعتكاف تمنمية وخمسين سنة عبادة. فعشرين سنة الف عبادة. لو انت قابلت ربنا بالف وسبعميت سنة عبادة. مين زيك؟ قال رسول الله صلى الله عليه وسلم ان للمساجد اوتادا اوتاد اللي هم
اوراد عبادة في المساجد سابتة. هم اوتادها. هم دول العواميد اللي بحق وحقيقي. مش عواميد الخرسانة. لهم جلساء من الملائكة. تخيلوا الاعتكاف بقى فيه ملايكة معكم. ملايكة معتكفة العشر تيام معكم. مش عايز تعتكف مع ملايكة الرحمن. مش عايز تعتكف مع ملائكة السماوات العلى. لهم جلساء من
اذا غابوا سألوا عنهم هو مش بيعتكف معنا كل سنة ما اعتكفش معنا السنة دي ليه؟ الملايكة بتسأل. واذا كانوا مرضى عادوهم لو مريض او مريض يروحوا يقعدوك. واذا كانوا في حاجة اعانوهم اعانوهم يعني بركات وكرامات تحصل للعبد يا اخوانا. الاعتكاف ده من اسباب الكرامات. الاعتكاف ده من
اسباب الفوز بليلة القدر. الاعتكاف ده من اسباب السبق للفردوس الاعلى. لان كمية سواب جبارة مهولة. مهولة طول ما انت قاعد في الاعتكاف. الاعتكاف من اسباب السبق الى الله سبحانه وتعالى. ومن اسباب التغيير الحقيقي للشباب والفتيات. غير بيئة الفساد يا اخوانا شاب يعني من الشباب بيقول
آآ يعني اصحابه مش قادر يبعد عنهم فقال طب اعمل ايه؟ قال طب انزل اقعد معهم على القهوة مش هاشرب سجاير والشيشة ما هياش ادمان. الشيشة مرتبطة بالقهوة. هاشرب الشيشة بست
بث ومش هشرب سجاير شوية شرب سجاير وبقى يخودها على بقه مش على صدره فاصحابه قالوا له بص بقى عشان ما نزعلش من بعض كل الشلل اللي حوالينا بتتريق علينا. انت
خلتنا مضحكة يا تاخدها على صدرك يا اما ما عدتش تمشي معنا. شرب على صدره. هو ده الفساد بييجي تدريجي. كذلك الصلاح وكذلك بقية الايمان. بتيجي تدريج يا اخواننا عشان كده السبع افكار الخطيرة اللي احنا قلناها في حلقة النهاردة فاكرينهم معي ولا مش فاكرينهم؟ ها قولي معي يلا اسرة لكل شاب او لكل مجموعة شباب
ومجموعة فتيات صنائع معروفة يا اخوانا. صنائع معروف سبب للامن وسبب كلا لا يخزيك الله ابدا. الحاجة التانية زيارة مستشفى اسبوعية والميعاد اللي احنا جربناه بعد صلاة الجمعة معاد تحفة. وبيبقى الشنط جاهزة والمطويات جاهزة وممكن ساعات برطمانات عسل صغيرة جاهزة وممكن مصاحف صغيرة
وممكن علب رمل عشان المرضى يتيمموا لان فيه ناس مش عارفة تتيمم ولا عارفة التيمم ازاي ونعلمهم الطهارة والصلاة بيبقى مهرجان يا جماعة ونخفف عنهم وندعي لهم. كنت اقف في القسم بتاع المستشفى واقعد ادعي. واللي معه يدعو معي ابص للمرضى احس ان
وجوههم كلها رجاء في الله. واحنا بنقول يا رب يا جماعة ننزل للناس. نتحرك ايجابية. ممكن بعد صلاة الجمعة مرة مستشفى مرة ملجأ ايتام الحاجة التالتة افطار الطرق السريعة. ودي تخيل بقى انت راجع بيتك. تبدأ تفطر بعد نص ساعة انت فطرت مية كده وتمر على الطريق السريع. تبدأ تاكل مع نص ساعة بس فيه مئات
فطروا بسببك. مئات فطروا بسببك. ايه يا جماعة ايه الخير ده! نملى الدنيا خير يا شباب. الفكرة الرابعة قلنا بازن الله وتعالى الايه تفعيل دور جلسة الضحى عشرا عشرة دي فكرة خطيرة جدا. آآ او جلسة الضحى الاخوة يجتمعوا يسمعوا درس في تفسير الجزء اللي هيتقري
في التراويح فكرة جبارة. فكرة قوية جدا برضو. اه ومعهد عشرة من عشرة ده فكرة قنبلة اللي هيطبقوها. ان شاء الله هيبقوا فتح مبين. الفكرة الخامسة اللي كده قلنا الافطارات الجماعية. يالا نضحي من جيوبنا شوية. يالا حوشي من الوقتي. يالا نص خزين بيتك هتفطري به الاخوة اصحاب جوزك بازن
لو الشباب اللي زوجك هيعمل لهم افطار في المنطقة. يلا يا جماعة وقرايبك وقرايبك وحبايبك وحبايبنا والدنيا كلها. الحاجة السادسة بازن الله قلنا الليالي القرآنية نبدأ نطبقها في رمضان. ايه المشكلة وفي شعبان؟ نعمل لنا ليلة كل اسبوع كده. ليلة معصورة. يا سلام لو كل اسبوع بس الناس اللي بتحبك
القرآن عملت ليلة في ساعتين مع سورة. في نص ساعة صلوا بالسورة الاول. وبعد كده ساعة قعدوا يتدارسوا فيها وحد يكون مجهز ومحضر اكتر او كلهم محضرين وبعد كده نبص
كل واحد يصلي بقى لوحده ويروحوا. الفكرة السابعة الاعتكاف. الاعتكاف لازم من الوقت يترتب الاعتكاف. لازم من الوقت ان شاء الله نعكف في بيت الله سبحانه وتعالى آآ بكل قوة حتى لو مش هناخد معنا بطاطين ولا هناخد معنا حاجة. نبقى قاعدين في بيت ربنا. ما حدش هيقول لحد قاعد في بيت ربنا حاجة. قاعدين في بيت ربنا
على عبادة الله سبحانه وتعالى افكار عملية. يلا بقى انتم عندكم سبع تلاف فكرة. انا قلت لكم سبعة. خرجوا دعاة ومربين. انتم عندكم مليون فكرة. انتم الكورة احسن مننا مليون مرة. انتم ايجابيين. انتم اجيال ايجابية اكتر مننا. انتم لو فكرتم وقعدتم مع بعض ان شاء الله هتخرج افكار عبقرية. بس
يلا هنطبق ايه ؟ وهنعمل ايه ؟ ربنا يسددكم. ربنا يفتح للاسلام في الارض على ايديكم. ربنا ولا يستبدل بنا. الله اللهم استعملنا ولا تستبدل بنا. اللهم لا تجعل حظنا من ديننا الكلام. اللهم استعملنا ولا تستبدل بنا. اللهم استعملنا في طاعتك ليلا ونهارا
فسرا وجهارة على الوجه الذي يرضيك عنا برحمتك يا ارحم الراحمين. سبحانك اللهم وبحمدك اشهد ان لا اله الا انت استغفرك واتوب اليك خلصنا تسع تجوان ان شاء الله بازن الله
نستنى بقى ايه تلات تجوان بازن الله بس يعني هيبقوا خطرين جدا لان ده الاسبوع الاخير اللي قبل رمضان ان شاء الله. جزاكم الله خيرا